વોશિંગ્ટનઃ અમેરિકામાં રાષ્ટ્રપ્રમુખ પદની ચૂંટણીમાં રિપબ્લિકન પક્ષના ઉમેદવાર ડોનાલ્ડ ટ્રમ્પની મુશ્કેલીઓ ધીમે ધીમે વધી રહી છે. અમેરિકાના પ્રસિદ્ધ અખબાર “ન્યુયોર્ક ટાઈમ્સ’ સાથેની વાતચીતમાં બે મહિલાએ એવો આક્ષેપ કર્યો છે કે ડોનાલ્ડ ટ્રમ્પે તેમનાં શરીર સાથે અડપલાં કર્યાં હતાં. જોકે રિપબ્લિકન પાર્ટીએ આ અંગે ખુલાસો કરતાં મહિલાઓના આક્ષેપના મનઘડંત ગણાવ્યા હતા. પક્ષના પ્રવકતાએ જણાવયું હતું કે આ એક મનઘડંત કહાણી છે. જે રિપબ્લિકન પક્ષના ઉમેદવારની છબીને નુકસાન પહોંચાડવા અને પ્રચાર અભિયાનને પ્રભાવિત કરવા માટે કરવામાં આવી છે.